# name
Efectivitat de l’entrevista motivacional per a millorar la higiene oral en pacients d’ortodòncia fixa

# metadata.dc.contributor.other[].value
Universitat de Barcelona. Facultat d'Odontologia

# metadata.dc.description.abstract[].value
[cat] INTRODUCCIÓ: Mantenir una bona higiene oral és un repte per a la població general i encara més per als adolescents i adults joves que porten ortodòncia fixa. L’absència d’un correcte raspallat pot generar conseqüències a nivell oral com ara desmineralització de l’esmalt, inflamació gingival i càries. A nivell sistèmic s’ha vist que existeix una relació entre la gingivitis i la incidència de malaltia arterioescleròtica. L’educació convencional basada en donar instruccions en higiene oral és insuficient per aconseguir canvis de comportament. No obstant, l’entrevista motivacional ha resultatser efectiva en canviar un ampli ventall de comportaments relacionats amb l’estil de vida i ha estat recentment introduïda en el canvi d’hàbits de salut oral. La determinació de la fase de la roda del canvi en la que se senten identificats els participants ajuda a emmarcar la direcció que cal seguir cap al canvi d’hàbits. OBJECTIUS: Comparar els resultats de la higiene oral al moment basal, al mes i als 6 mesos en adolescents i adults joves portadors d’ortodòncia fixa assignats al grup d’entrevista motivacional combinada amb l’educació convencional respecte els adolescents i adults joves assignats al grup que rep l’educació convencional sola. MÈTODES: S’ha realitzat un estudi clínic prospectiu, randomitzat, obert i de grups paral·lels al Servei d’Ortodòncia de l’Hospital Odontològic Universitat de Barcelona, des de setembre de 2016 a desembre de 2017. Tots el pacients en tractament d’ortodòncia fixa visitats consecutivament entre 12 i 25 anys van ser elegibles per a participar a l’estudi i van ser distribuïts aleatòriament al grup control, que va rebre una sessió d’educació convencional, o bé al grup intervenció que va rebre la mateixa educació i una sessió d’entrevista motivacional per un ortodoncista format en entrevista motivacional. Es va avaluar l’índex de placa i gingival de Löe i Silness, als dos grups al moment basal, al mes i als 6 mesos. Totes les sessions es van gravar en àudio i un 20% van ser codificades per un revisor independent membre de la Motivational Interviewing Network of Trainers. Es va registrar la durada de l’entrevista al moment basal i es van realitzar avaluacions de les escales d’importància i confiança com a part de l’entrevista i de les fases de la roda del canvi al moment basal i als 6 mesos. RESULTATS: La mostra va constar de 130 participants amb 59 assignats al grup d’educació convencional sola i 71 al grup que a més de l’educació va rebre l’entrevista motivacional. Aquest últim va reduir significativament l’índex de placa i gingival al mes i es va mantenir als 6 mesos de l’estudi, amb una P < 0,001 per ambdós índexs. El 56% dels participants van avançar en la roda del canvi cap a una millora dels seus hàbits d’higiene. CONCLUSIONS: L’entrevista motivacional en combinació amb l’educació convencional és més efectiva que l’educació convencional sola per a millorar la higiene oral en adolescents i adults joves amb ortodòncia fixa i el seu manteniment tant al mes com als 6 mesos, mesurada en índex de placa i índex gingival.

# metadata.dc.description.abstract[].value
[eng] INTRODUCTION: Maintaining good oral hygiene is a challenge for the general population and even more for teens and young adults undergoing fixed appliance orthodontic treatment. The absence of a proper brushing can have oral consequences such as enamel demineralization, gingival inflammation and caries. Regarding to general health, a relationship between gingivitis and the incidence of arteriosclerotic disease has been found. Conventional education, which focuses on giving normative advice, is insufficient to achieve sustained behavioral changes. However, motivational interviewing has been found to be effective in changing a broad range of behaviors related to lifestyle and it has recently been introduced into changing oral health behaviors. An evaluation of the stage of change in which participants feel identified with, may help to frame the direction that must be followed towards changing habits. OBJECTIVES: We sought to evaluate the results of oral hygiene at baseline, 1- month and 6-months in adolescents and young adults wearing fixed appliances assigned to the motivational interviewing group combined with conventional education compared to adolescents and young adults assigned to the group that received conventional education alone. MATERIAL AND METHODS: A prospective, randomized, open clinical study, of parallel groups has been carried out at the Orthodontic Service of the l’Hospital Odontològic Universitat de Barcelona, from September 2016 to December 2017. All patients wearing fixed appliances aged 12-25 years were eligible to participate in the study. They were randomly selected and allocated to the control group, that received a conventional education session, or to the intervention group that received the same education and a session of motivational interviewing delivered by an orthodontist trained in motivational interviewing. The plaque and gingival index Löe & Silness were evaluated, in both groups at baseline, at 1-month and at 6-months follow-up. All the sessions were audiotaped, and 20% of them were coded by an independent reviewer member of the Motivational Interviewing Network of Trainers. Duration of the motivational interviewing sessions was recorded at baseline and values of importance scale and confidence scale were evaluated as well as the stage of change at baseline and at 6-month follow-up. RESULTS: A total of 130 participants were recruited and 59 were allocated to the conventional education group and 71 of them were allocated to the group that received the same conventional education session followed by a session of motivational interviewing. This group showed significant differences when comparing the plaque and gingival indexes at 1-month and 6-months; reduced values were found reflecting an improvement in oral hygiene (P < 0.001). A total of 56% of participants felt identified with more advanced stages of change at 6-months compared to baseline. CONCLUSIONS: Motivational interviewing combined with conventional education is more effective than conventional education alone to improve oral hygiene in adolescents and young adults wearing fixed appliances at 1-month and 6-months follow-up, measured by a decrease of plaque and gingival indexes.

# metadata.dc.source[].value
Tesis Doctorals - Facultat – Odontologia

# metadata.dc.title[].value
Efectivitat de l’entrevista motivacional per a millorar la higiene oral en pacients d’ortodòncia fixa